ai4bharat/Pralekha huggingface dataset:
प्रधानमंत्री कार्यालय
प्रधानमंत्री ने एयरो इंडिया 2023 की झलकियां साझा कीं
प्रधानमंत्री श्री नरेन्द्र मोदी ने एयरो इंडिया 2023 की झलकियां साझा की हैं।
ट्वीट्स की एक श्रृंखला में, प्रधानमंत्री ने कहा;
“एयरो इंडिया 2023 ने प्रदर्शित किया कि भारत रक्षा और एयरोस्पेस में प्रगति कर रहा है। यह विभिन्न देशों के लोगों को एक साथ एक मंच पर लाया है, जहां वह अपने नवाचारों का प्रदर्शन कर रहे हैं।
"एयरो इंडिया 2023 में अनुकरणीय कर्नाटक मंडप का दौरा किया। पूरे देश को एयरोस्पेस उद्योग में कर्नाटक के समृद्ध योगदान पर गर्व है।"
राष्ट्रपति सचिवालय
इस शनिवार को 'गार्ड की अदला-बदली' समारोह नहीं होगा
ईद-उल-फितर पर राजपत्रित अवकाश होने के कारण इस शनिवार  को राष्ट्रपति भवन में ‘गार्ड की अदला-बदली’ समारोह आयोजित नहीं किया जाएगा।
|
स्वास्थ्य एवं परिवार कल्याण मंत्रालय
|
राष्ट्रव्यापी कोविड टीकाकरण के तहत अब तक 201.68 करोड़ से अधिक टीके लगाए जा चुके हैं
12-14 आयु वर्ग में 3.84 करोड़ से अधिक टीके की पहली खुराक लगाई गई
भारत में कोरोना के सक्रिय मामले 1,50,100 हैं
पिछले 24 घंटों में 21,411 नए मामले सामने आए
स्वस्थ होने की वर्तमान दर 98.46 प्रतिशत
साप्ताहिक सक्रिय मामलों की दर 4.46 प्रतिशत है
भारत का कोविड-19 टीकाकरण कवरेज आज सुबह 7 बजे तक अंतिम रिपोर्ट के अनुसार 201.68 करोड़  से अधिक हो गया। इस उपलब्धि को 2,66,09,306 टीकाकरण सत्रों के जरिये प्राप्त किया गया है।
12-14 आयु वर्ग के लिए कोविड-19 टीकाकरण 16 मार्च, 2022 को प्रारंभ हुआ था। अब तक 3.84 करोड़  से अधिक किशोरों को कोविड-19 टीके की पहली खुराक लगाई गई है। समान रुप से 18-59 आयु वर्ग के लिये प्रीकॉशन खुराक भी 10 अप्रैल, 2022 को प्रारंभ की गई थी।
आज सुबह 7 बजे तक की अस्थायी रिपोर्ट के अनुसार कुल टीकाकरण का विवरण इस प्रकार से है:
|
|
स्वास्थ्य कर्मी
|
|
पहली खुराक
|
|
1,04,10,857
|
|
दूसरी खुराक
|
|
1,00,83,941
|
|
प्रीकॉशन खुराक
|
|
61,39,750
|
|
अग्रिम पंक्ति के कर्मी
|
|
पहली खुराक
|
|
1,84,28,851
|
|
दूसरी खुराक
|
|
1,76,59,934
|
||
|
प्रीकॉशन खुराक
|
|
1,17,61,180
|
|
12-14 वर्ष आयु वर्ग
|
|
पहली खुराक
|
|
3,84,35,980
|
|
दूसरी खुराक
|
|
2,69,53,686
|
|
15-18 वर्ष आयु वर्ग
|
|
पहली खुराक
|
|
6,09,88,770
|
|
दूसरी खुराक
|
|
5,05,42,921
|
|
18-44 वर्ष आयु वर्ग
|
|
पहली खुराक
|
|
55,91,59,870
|
|
दूसरी खुराक
|
|
50,71,71,319
|
|
प्रीकॉशन खुराक
|
|
1,24,38,798
|
|
45-59 वर्ष आयु वर्ग
|
|
पहली खुराक
|
|
20,36,14,293
|
|
दूसरी खुराक
|
|
19,48,66,095
|
|
प्रीकॉशन खुराक
|
|
90,34,086
|
|
60 वर्ष से अधिक आयु वर्ग
|
|
पहली खुराक
|
|
12,73,91,804
|
|
दूसरी खुराक
|
|
12,17,67,056
|
|
प्रीकॉशन खुराक
|
|
2,99,65,580
|
|
प्रीकॉशन खुराक
|
||
|
6,93,39,394
|
|
कुल
|
|
|
|
2,01,68,14,771
भारत में सक्रिय मामले आज 1,50,100 हैं। सक्रिय मामले, कुल पॉजिटिव मामलों के 0.34 प्रतिशत हैं।
नतीजतन, भारत में स्वस्थ होने की दर 98.46 प्रतिशत है। पिछले 24 घंटों में 20,726 रोगियों के ठीक होने के साथ ही स्वस्थ होने वाले मरीजों  की कुल संख्या बढ़कर 4,31,92,379 हो गई है।
बीते 24 घंटे में कोरोना के 21,411 नए मामले सामने आएं।
पिछले 24 घंटों में कुल 4,80,202 जांच की गई हैं। भारत ने अब तक कुल 87.21 करोड़ से अधिक  जांच की गई हैं। देश में साप्ताहिक पुष्टि वाले मामलों की दर 4.46 प्रतिशत है और दैनिक रूप से पुष्टि वाले मामलों की दर 4.46 प्रतिशत है।
युवा कार्यक्रम एवं खेल मंत्रालय
मणिपुर विश्वविद्यालय 4 मई 2023 को "साझा भविष्यः लोकतंत्र और गवर्नेंस में युवा" विषय पर वाई20 सेमीनार आयोजित करेगा
विश्वविद्यालय लगभग 550 प्रतिभागियों की मेज़बानी करेगा, जिनमें 26 विदेशी पैनलिस्ट तथा प्रतिनिधि शामिल हैं
मणिपुर विश्वविद्यालय 4 मई 2023 को "साझा भविष्यः लोकतंत्र और गवर्नेंस में युवा" विषय पर वाई20 सेमीनार आयोजित करेगा। यह विषय वाई20 भारत शिखर सम्मेलन के पांच विषयों में एक है। सेमिनार का फोकस युवाओं पर होगा ताकि जी20 शिखर सम्मेलन को सभी रैंकों से ऊपर उठकर सहभागी बनाया जा सके। भारत सरकार का उद्देश्य इस सेमिनार के माध्यम से मणिपुर के सभी 16 ज़िलों तक पहुंचना है। विश्वविद्यालय लगभग 550 प्रतिभागियों-26 विदेशी पैनलिस्ट और प्रतिनिधि, मणिपुर के बाहर के 38 पैनलिस्ट और प्रतिनिधि तथा मणिपुर के 69 पैनलिस्ट-की मेजबानी करेगा। सेमिनार में मणिपुर विश्वविद्यालय से संबद्ध कॉलेजों के लगभग 70 विद्यार्थी भाग लेंगे।
मणिपुर विश्वविद्यालय के कुलपति प्रोफेसर एन. लोकेन्द्र सिंह ने कहा कि यद्यपि मणिपुर एक छोटा राज्य है, लेकिन खेल और संस्कृति में इसका बड़ा योगदान है। युवा अपनी-अपनी गतिविधियों के सभी क्षेत्रों में काफी अच्छा प्रदर्शन करते रहे हैं। हमारे विद्यार्थियों की इस आदर्श उपलब्धि के कारण भारत सरकार ने यह कार्यभार देकर मेहरबानी की है।
उन्होंने कहा कि पिछले एक या दो दशकों में संख्या और गुणवत्ता की दृष्टि से भारत के युवा और विद्यार्थी आबादी का व्यापक विस्तार हुआ है। भारत शक्तिशाली युवा बल के साथ एक युवा देश है और युवा केंद्रित नीतियों पर कार्य कर रहा है।
वाई 20 शिखर सम्मेलन के अध्यक्ष प्रोफेसर आर.के. हेमाकुमार सिंह ने कहा कि प्रदेश के युवा खेल और संस्कृति में बहुत अधिक प्रतिभावान हैं। इसलिए उन्हें लोकतंत्र और गवर्नेंस में प्रतिभासम्पन्न बनाया जाना चाहिए। अध्यक्ष ने कहा कि राज्य के दूरवर्ती क्षेत्रों में रहने वाले विद्यार्थियों तक पहुंच के लिए सोशल मीडिया प्लेटफॉर्मों पर कार्यक्रम को लाइव स्ट्रीम किया जाएगा।
शिखर सम्मेलन के संयोजक प्रोफेसर डब्ल्यू. चांदबाबू सिंह ने कहा कि भारत जी20 की 18वीं अध्यक्षता कर रहा है। उन्होंने कहा कि जी20 देशों का विश्व व्यापार पर 85 प्रतिशत नियंत्रण है, इसलिए जी20 देशों द्वारा लिए गये निर्णयों की सामान्य रूप से वैश्विक स्वीकार्यता होगी।
उन्होंने कहा कि भारत की अध्यक्षता के दौरान वाई20 सहित 11 कार्यसमूह हैं और वाई20 के भीतर पांच उप-विषय हैं। जिनमें "साझा विरासतः लोकतंत्र और गवर्नेंस में युवा" एक है।
उन्होंने कहा-"भारत एक धरती एक परिवार और एक भविष्य की बात कर रहा है और राष्ट्र निर्माण में किसी को भी नहीं छोड़ा जाना चाहिए। इसलिए युवाओं की भागीदारी अत्यंत महत्वपूर्ण है।"
सितम्बर 2023 में होने वाले अंतिम जी 20 शिखर सम्मेलन में सूचना प्रदान करने तथा घरेलू और वैश्विक मंचों पर भारतीय युवाओं की आवाज़ और उनकी चिंताओं को सुनने के लिए सेमिनार की सिफारिशों पर विचार-विमर्श किया जाएगा।
अध्यक्ष श्री हेमाकुमार ने संगठनों तथा राज्य के लोगों से आग्रह किया कि वे राज्य के युवाओं के भविष्य के हित में आंदोलन या बंद के रूप में सेमिनार में किसी तरह का कोई व्यवधान नहीं डालें।
महिला एवं बाल विकास मंत्रालय
फलों, सब्जियों, औषधीय पौधों तथा जड़ी-बूटियों की सहज और रियायती पहुंच के लिए पूरे देश में पोषण वाटिकाएं  स्थापित की जा रही हैं
पोषण माह 2022 के अंतर्गत पूरे देश बैकयार्ड पोल्ट्री/मत्स्यपालन इकाइयों के साथ मल्टी गार्डेंस या रेट्रो फिटिंग पोषण वाटिकाएं स्थापित करने के व्यापक कार्यक्रम चलाए जा रहे हैं
लगभग 4.37 लाख आंगनवाड़ी केंद्रों द्वारा पोषण वाटिका स्थापित
6 राज्यों के चयनित जिलों में 1.10 लाख औषधीय पौधे लगाए गए
महिला और बाल विकास मंत्रालय द्वारा आयुष मंत्रालय के साथ चलाए गए कार्यक्रमों के अंतर्गत 4.37 लाख आंगनवाड़ी केंद्रों ने पोषण वाटिकाओं की स्थापना की है। इसके अतिरिक्त अब तक 6 राज्यों के कुछ चयनित जिलों में औषधीय पौधे लगाए गए हैं।
पोषण माह 2022 के अंतर्गत पूरे देश में बड़े पैमाने पर बैकयार्ड पोल्ट्री/मछली पालन इकाइयों के साथ मल्टी-गार्डेंस या रेट्रो फिटिंग पोषण वाटिकाएं स्थापित करने के लिए कार्यक्रम चलाए जा रहे हैं।
अब तक बैकयार्ड पोल्ट्री/मत्स्यपालन इकाइयों के साथ रेट्रो फिटिंग पोषण वाटिकाओं पर 1.5 लाख कार्यक्रम आयोजित किए गए हैं। ज्वार तथा बैकयार्ड कीचेन गार्डेंन को प्रोत्साहित करने के उद्देश्य से लोगों को संवेदी बनाने के लिए 75,000 शिविर लगाए जा चुके हैं।
नए आंगनवाड़ी केंद्रों में और उसके आसपास पोषण वाटिकाओं के मॉडल को फिर से दोहराने के लिए पोषण माह के अंतर्गत अब तक न्यूट्री गार्डेंस/पोषण वाटिकाओं के लिए लगभग 40 हजार भूमि को चिन्हित करने के लिए अभियान चलाया गया है।
माननीय प्रधानमंत्री द्वारा 8 मार्च 2018 को लॉन्च किया गया पोषण अभियान का उद्देश्य बच्चों, किशोरों, गर्भवती महिलाओं और स्तनपान कराने वाली माताओं के लिए पोषाहार परिणामों में सुधार लाना है। यह अभियान मिशन पोषण 2.0 का मुख्य घटक है जिसका उद्देश्य बच्चों, किशोरियों, गर्भवती महिलाओं और स्तनपान कराने वाली माताओं में कुपोषण की समस्याओं का समाधान पौष्टिक तत्वों में रणनीतिक परिवर्तन लाकर करना है और ऐसा मिला-जुला इको-सिस्टम बनाना है जो स्वास्थ्य, वेलनेस और रोग प्रतिरोधी क्षमता बढ़ाने के व्यवहारों को विकसित और प्रोत्साहित करे।
सही आहार प्रदान करने में पोषण वाटिकाएं और न्यूट्री गार्डेंस महत्वपूर्ण हैं जो फलों, सब्जियों, औषधीय पौधे तथा जड़ बूटियों की सहज और किफायती पहुंच के लिए देश भर में स्थापित की जा रही हैं। विचार सामान्य है; महिलाओं और बच्चों के लिए आसपास के आंगनवाड़ी केंद्र में स्थानीय फलों, सब्जियों तथा पौधों की ताजा और नियमित सप्लाई करना है।
पोषण वाटिकाएं स्थानीय फलों और सब्जियों के माध्यम से महत्वपूर्ण सूक्ष्म पोषक तत्व प्रदान करके पोषाहार विविधता बढ़ाने में महत्वपूर्ण भूमिका निभा सकती हैं। पोषण वाटिकाएं जमीन पर मिल-जुलकर काम करने का अच्छा उदाहरण हैं। यह स्थानीय रूप से उपलब्ध थोक उत्पाद को लाभ प्रदान करके के अतिरिक्त बाहरी निर्भरता पर कमी लाएंगी और पोषणाहार संबंधी सुरक्षा के लिए समुदायों को आत्मनिर्भर बनाएंगी।
गुजरात, पोषण माह 2022
छत्तीसगढ़, पोषण माह 2022
गोवा, पोषण माह 2022
कार्मिक, लोक शिकायत एवं पेंशन मंत्रालय
सतर्कता जागरूकता सप्ताह- 2022 समारोह 31 अक्टूबर, 2022 को आयोजित किया गया
केंद्रीय सतर्कता आयोग स्वर्गीय सरदार वल्लभभाई पटेल के जन्मदिन  के उपलक्ष्य में सतर्कता जागरूकता सप्ताह मनाता है। इसका आयोजन उस सप्ताह के दौरान किया जाता है, जिसमें 31 अक्टूबर की तिथि आती है। इस साल सतर्कता जागरूकता सप्ताह को 31 अक्टूबर से 6 नवंबर, 2022 तक मनाया जा रहा है। इसकी विषयवस्तु निम्नलिखित है:
“भ्रष्टाचार मुक्त भारत - विकसित भारत”
इस सतर्कता जागरूकता सप्ताह का आयोजन सतर्कता भवन में सुबह 11 बजे आयोग के केंद्रीय सतर्कता आयुक्त  श्री सुरेश एन पटेल, सतर्कता आयुक्त श्री प्रवीण कुमार श्रीवास्तव और सतर्कता आयुक्त श्री अरविंद कुमार द्वारा केंद्रीय अधिकारियों को सत्यनिष्ठा की शपथ दिलाने के साथ शुरू हुआ। प्रसार भारती ने इस शपथ ग्रहण समारोह की रिकॉर्डिंग की है।
सतर्कता जागरूकता सप्ताह 2022 के एक अगुआ के रूप में केंद्रीय सतर्कता आयोग ने सभी मंत्रालयों/विभागों/संगठनों के केंद्रित क्षेत्रों के रूप में कुछ निवारक सतर्कता पहलों को रेखांकित करते हुए तीन महीने के एक अभियान को संचालित किया था।
इन छह केंद्रित क्षेत्रों में निम्नलिखित शामिल हैं:
1) संपत्ति प्रबंधन
2) संपत्तियों का प्रबंधन
3) रिकॉर्ड प्रबंधन
4) प्रौद्योगिकीय पहल, जिसमें दो मानक शामिल हैं
- वेबसाइट प्रबंधन और अपडेशन 
- ऑनलाइन पोर्टल पर ग्राहकों को सेवा प्रदान करने को लेकर नए क्षेत्रों की पहचान और ऑनलाइन प्लेटफॉर्म बनाने के लिए कदम उठाना
5) जहां भी जरूरी हो दिशा-निर्देशों/परिपत्रों/नियमावली का अपडेशन
6) शिकायतों का निपटान करना
सतर्कता जागरूकता सप्ताह के एक हिस्से के तहत केंद्रीय सतर्कता आयोग 3 नवंबर को विज्ञान भवन में एक समारोह आयोजित करेगा। इस समारोह में मुख्य अतिथि के रूप में प्रधानमंत्री श्री नरेन्द्र मोदी के शामिल होने की संभावना है।
<><><><><>
एमजी/एएम/एचकेपी
(Visitor Counter : 3841
उपभोक्ता कार्य, खाद्य एवं सार्वजनिक वितरण मंत्रालय
केंद्र सरकार ने व्यापारियों पर स्टॉक सीमा लागू की, प्याज के निर्यात पर प्रतिबंध लगाया
बाजार में प्याज की निरंतर उच्च कीमत को ध्यान में रखते हुए आज केंद्र सरकार ने कीमतों को नियंत्रित करने के लिए व्यापारियों पर स्टॉक सीमा लागू करने, निर्यात पर प्रतिबंध लगाने जैसे कई कदम उठाए और राज्य सरकारों से छापा मारने सहित व्यापारियों द्वारा जमाखोरी को रोकने के लिए सख्त कदम उठाने को कहा।
2. केंद्र सरकार ने आज एक त्वरित कार्रवाई में बाजार में स्टॉक को जारी करने को सुगम बनाने और व्यापारियों द्वारा जमाखोरी को रोकने के लिए प्याज व्यापारियों पर स्टॉक सीमाएं लगा दीं। पूर्व में, केंद्र सरकार ने राज्य सरकारों को स्टॉक सीमाएं लगाने के लिए अधिकृत किया था। इस बार, केंद्र सरकार ने भारत भर के राज्यों पर सीधे स्टॉक सीमा लगाने का फैसला किया है। आज देश भर में खुदरा व्यापारियों पर 100 क्विंटल और थोक व्यापारियों पर 500 क्विंटल की स्टॉक सीमा लगाई गई है।
3. इसके अतिरिक्त, सरकार ने तत्काल प्रभाव से अगले आदेश तक प्याज के निर्यात पर प्रतिबंध लगा दिया है जिससे कि घरेलू उपलब्धता में सुधार आ सके। हाल ही में, 13 सितंबर 2019 को प्याज के निर्यात पर 850 डॉलर  प्रति मीट्रिक टन का न्यूनतम निर्यात मूल्य लगाया गया था। हालांकि इसके बाद प्याज के निर्यात में कुछ कमी आई, फिर भी निर्यात अभी भी जारी था। प्याज के निर्यात पर प्रतिबंध से घरेलू उपलब्धता और प्याज की कीमतों में सुधार आने की उम्मीद है।
4. केंद्र ने राज्य सरकारों से कहा है कि वे स्टॉक सीमा को सख्ती से लागू करें और छापेमारी आदि के जरिए बेईमान व्यापारियों के खिलाफ जमाखोरी विरोधी कार्रवाई करें।
5. रबी 2019 सीजन के दौरान नाफेड के माध्यम से सरकार द्वारा लगभग 56,700 मीट्रिक टन का केंद्रीय बफर बनाया गया था। इस बफर स्टॉक का उपयोग 23.90 प्रति किलो की दर पर दिल्ली को आपूर्ति के लिए किया जा रहा है। हरियाणा और आंध्र प्रदेश को भी बफर से आपूर्ति की जा रही है। अन्य राज्यों को भी इस बफर का उपयोग और इसके लिये उपभोक्ता मामलों के विभाग और / या नाफेड को अपनी मांग इंगित करने के लिए कहा गया है।
6. बांग्लादेश और श्रीलंका को न्यूनतम निर्यात मूल्य से नीचे के कथित निर्यात को तुरंत रोक दिया जाएगा और जो केंद्र सरकार के इस फैसले का उल्लंघन करते पाए जाएंगे, उनके खिलाफ सख्त कार्रवाई आरम्भ की जाएगी।
वित्त मंत्रालय
एडीबी और भारत ने असम में बिजली उत्पादन क्षमता बढ़ाने के लिए 231 मिलियन डॉलर के ऋण समझौते पर हस्ताक्षर किए
एशियाई विकास बैंक  और भारत सरकार ने असम राज्य में बिजली उत्पादन क्षमता बढ़ाने के लिए 231 मिलियन डॉलर के ऋण समझौते पर 30 दिसंबर 2020 को हस्ताक्षर किए। इसके तहत 120 मेगावाट  के पनबिजली संयंत्र का निर्माण किया जाएगा जिससे विभिन्न घरों या परिवारों के लिए बिजली की उपलब्धता बढ़ जाएगी।
यह फिलहाल जारी ‘असम विद्युत क्षेत्र निवेश कार्यक्रम’ के लिए तीसरी किस्त वाला ऋण है। इस कार्यक्रम को जुलाई 2014 में एडीबी के बोर्ड ने मंजूरी दी थी। इस कार्यक्रम के तहत असम में ऊर्जा उत्पादन और वितरण प्रणाली की क्षमता एवं दक्षता बढ़ाने पर फोकस किया जाता है, ताकि अंतिम उपयोगकर्ताओं के लिए बिजली सेवा को बेहतर किया जा सके। इस कार्यक्रम में पिछली दो ऋण किस्तें भी शामिल हैं।
इस ऋण समझौते पर भारत सरकार की ओर से वित्त मंत्रालय के आर्थिक कार्य विभाग में अपर सचिव डॉ. सी. एस. मोहापात्रा, और एडीबी की ओर से एडीबी के भारत निवासी मिशन के प्रभारी अधिकारी श्री होई यून जियोंग ने हस्ताक्षर किए।
ऋण समझौते पर हस्ताक्षर करने के बाद डॉ. मोहापात्रा ने कहा कि इस परियोजना के तहत स्वच्छ पनबिजली के स्रोत से असम की बिजली उत्पादन क्षमता बढ़ाई जाएगी और इसके साथ ही बिजली की उपलब्धता बेहतर होगी।
श्री जियोंग ने कहा, ‘इस परियोजना के माध्यम से किफायती और स्वच्छ बिजली की आपूर्ति बढ़ने से लोगों के जीवन स्तर को बेहतर करने, कारोबार के विस्तार को बढ़ावा देने, और इस राज्य में रोजगार अवसरों में वृद्धि करने में मदद मिलेगी। इसके साथ ही ग्रीनहाउस गैसों के उत्सर्जन को कम करने में भी मदद मिलेगी।’
प्रस्तावित पनबिजली परियोजना दरअसल कोपिली नदी पर रन-ऑफ-द-रिवर परियोजना है जिससे स्वच्छ ऊर्जा से आपूर्ति की जाने वाली बिजली में वर्ष 2025 तक 469 गीगावाटऑवर  की वृद्धि करने में मदद मिलेगी। इसके साथ ही इससे हर साल 360,000 टन कार्बन डाइऑक्साइड के जरिए ग्रीनहाउस गैसों के उत्सर्जन को कम करने में भी मदद मिलेगी। ऋण के एक हिस्से का उपयोग निर्माण, संचालन एवं रखरखाव और हिफाजत के मामलों में असम पावर जनरेशन कॉरपोरेशन लिमिटेड  की परियोजना क्षमता के निर्माण में किया जाएगा। यह परियोजना दरअसल एपीजीसीएल की उद्यम संसाधन नियोजन प्रणाली के लिए धनराशि की व्यवस्था करेगी। इतना ही नहीं, यह परियोजना एपीजीसीएल की महिला-पुरुष योगदान क्षमता को बढ़ाकर महिला-पुरुष समानता बढ़ाने में भी योगदान करेगी। इसके अलावा, यह परियोजना प्रशिक्षण के साथ-साथ समुदाय की अगुवाई में किए जाने वाले उपायों में महिलाओं की भागीदारी एवं योगदान बढ़ाने में भी मदद करेगी।
गरीबी कम करने के लिए जापान फंड  से प्राप्त 2 मिलियन डॉलर का अनुदान भी इस परियोजना के साथ जुड़ा हुआ है, ताकि संसाधन प्रबंधन और सामुदायिक सुदृढ़ता के लिए क्षमता बढ़ाने हेतु विभिन्न उपकरणों और परामर्श सेवाओं के लिए धनराशि की व्यवस्था हो सके।
एडीबी अत्यधिक गरीबी को मिटाने के अपने प्रयासों को जारी रखते हुए एक समृद्ध, समावेशी, सुदृढ़ एवं सतत एशिया-प्रशांत क्षेत्र को सुनिश्चित करने के लिए प्रतिबद्ध है। वर्ष 1966 में स्थापित एडीबी में कुल 68 सदस्य देश हैं जिनमें से 49 सदस्य देश एशिया-प्रशांत क्षेत्र के ही हैं।
विज्ञान एवं प्रौद्योगिकी मंत्रालय
सीएसआईआर ने सीवरेज रखरखाव के लिए स्वदेशी मशीनीकृत सफाई प्रणाली का विकास किया
विकसित किफायती मशीन मेट्रो और टियर-2 व टियर-3 शहरों में लगाई जाएगी
वैज्ञानिक और औद्योगिक अनुसंधान परिषद  ने सीएसआईआर-केन्द्रीय मेक्नाशियल इंजीनियरिंग अनुसंधान संस्थान , दुर्गापुर द्वारा विकसित स्वदेशी मशीनीकृत सफाई प्रणाली  का सीएसआईआर-राष्ट्रीय भौतिक प्रयोगशाला के परिसर में सफलतापूर्वक प्रदर्शन किया।
इस अवसर पर सीएसआईआर के महानिदेशक और डीएसआईआर के सचिव डॉक्टर शकर सी.मांडे, सीएसआईआर-सीएमईआरआई दुर्गापुर, के निदेशक प्रो.  हरीश हिरानी, राष्ट्रीय भौतिकी प्रयोगशाला , दिल्ली के निदेशक प्रो. वेणुगोपाल अचंता, एनपीएल, दिल्ली, मंत्रालय में संयुक्त सचिव सुश्री रूपा मिश्रा आईएएस, जेएस, दिल्ली के तीन नगर निगमों के आवास और शहरी मामलों के प्रतिनिधि, सरकारी अधिकारी, इंजीनियर और उद्योगपति उपस्थित थे।
डॉक्टर शेखर सी मांडे ने इस अवसर पर कहा कि वैज्ञानिक और औद्योगिकी अनुसंधान परिषद  सोसाइटी की पिछली बैठक में दिए गए प्रधानमंत्री के निर्देश पर इस उपकरण का विकास किया गया है और यह उपकरण दिल्ली जैसे मेट्रो शहरों के लिए आदर्श रूप से अनुकूल है। टियर-2 और टियर-3 शहरों के लिए मशीन के दो और संस्करण विकसित किए गए हैं। उन्होंने दिल्ली के तीन नगर निगमों, दिल्ली जल बोर्ड और सुलभ इंटरनेशनल के प्रतिनिधियों से इस उपकरण को उपयोग में लाने का अनुरोध किया ताकि इससे समाज लाभान्वित हो सके।
केन्द्रीय मेक्नाशियल इंजीनियरिंग अनुसंधान संस्थान , दुर्गापुर के निदेशक प्रो.  हरीश हिरानी, ने प्लास्टिक और अन्य नष्ट न हो सकने वाले जैव अपशिष्टों , घरेलू फेंकने वाली वस्तुओं, मलबे, पेड़ की जड़ों की घुसपैठ आदि के कारण होने वाली रुकावट से निपटने के लिए स्वदेशी रूप से विकसित मशीनीकृत मैला ढोने की प्रणाली की प्रभावशीलता के बारे में जानकारी दी। उन्होंने इस प्रणाली की नवीनताओं जैसे: "जेटिंग ऑपरेशन के लिए घोल के पानी का उपयोग", "स्व-चालित पोस्ट सफाई पश्चात निरीक्षण प्रणाली", "जेटिंग पाइप का कीटाणुशोधन", "अंतर्निहित सुरक्षा सुविधाएँ", आदि का वर्णन किया।
विकसित प्रणाली को भारत में बाजार में उपलब्ध प्रणाली के साथ बेंचमार्क किया गया है और इसमें कई ऐसी विशेषताएं जोड़ी गई हैं जो इसे भारत में अपनी तरह का पहला बनाती हैं। विकसित प्रणाली "बहुत ही किफायती" है और स्वच्छ भारत मिशन का एक महत्वपूर्ण वाहक है। विकसित प्रणाली "मानव सफाई कर्मचारियों" को सीवरेज रख-रखाव प्रणालियों में नवीनतम तकनीकी प्रगति की जानकारी देने के साथ-साथ उनकी दक्षता, प्रदर्शन को बढ़ाने और शरीर में प्रवेश करने वाले रोगजनकों के खिलाफ उनकी रक्षा करने में मदद करेगी, साथ ही यह मैला ढोने के पेशे से अपमान को भी दूर करेगा। सीएसआईआर-सीएमईआरआई विकसित मशीन को 5000 लोगों की जनसंख्या घनत्व के लिए डिज़ाइन किया गया है, जो कि 300 मिमी व्यास तक और सीवर प्रणाली की 100 मीटर लंबाई के लिए सबसे उपयुक्त है।
-------------
एमजी/एएम/एसटी/एसएस
(Visitor Counter : 167
स्वास्थ्य एवं परिवार कल्याण मंत्रालय
राष्ट्रव्यापी कोविड टीकाकरण के तहत अब तक 185.70 करोड़ से अधिक टीके लगाए जा चुके हैं
12-14 आयु वर्ग में 2.21 करोड़ से अधिक खुराकें लगाई गई
भारत में कोरोना के सक्रिय मामले 11,132 हैं
पिछले 24 घंटों में 1,054 नए मामले सामने आए
स्वस्थ होने की वर्तमान दर 98.76 प्रतिशत
साप्ताहिक सक्रिय मामलों की दर 0.23 प्रतिशत है
भारत का कोविड-19 टीकाकरण कवरेज आज सुबह 7 बजे तक अंतिम रिपोर्ट के अनुसार 185.70 करोड़  से अधिक हो गया। इस उपलब्धि को 2,24,70,964 टीकाकरण सत्रों के जरिये प्राप्त किया गया है।
12-14 आयु वर्ग के लिए कोविड-19 टीकाकरण 16 मार्च,2022 को प्रारंभ हुआ था। अब तक 2.21 करोड़  से अधिक किशोरों को कोविड-19 टीके की पहली खुराक लगाई गई है।
आज सुबह 7 बजे तक की अस्थायी रिपोर्ट के अनुसार कुल टीकाकरण का विवरण इस प्रकार से है:
|
|
स्वास्थ्य कर्मी
|
|
पहली खुराक
|
|
10404094
|
|
दूसरी खुराक
|
|
10005052
|
||
|
प्रीकॉशन खुराक
|
|
4535831
|
|
अग्रिम पंक्ति के कर्मी
|
|
पहली खुराक
|
|
18413918
|
|
दूसरी खुराक
|
|
17520574
|
||
|
प्रीकॉशन खुराक
|
|
7011000
|
|
12-14 वर्ष आयु वर्ग
|
|
पहली खुराक
|
|
22197507
|
||
|
पहली खुराक
|
|
57640927
|
|
15-18 वर्ष आयु वर्ग
|
|
दूसरी खुराक
|
|
39568354
|
|
18-44 वर्ष आयु वर्ग
|
|
पहली खुराक
|
|
555041746
|
|
दूसरी खुराक
|
|
470088524
|
|
45-59 वर्ष आयु वर्ग
|
|
पहली खुराक
|
|
202819672
|
|
दूसरी खुराक
|
|
186252868
|
|
60 वर्ष से अधिक आयु वर्ग
|
|
पहली खुराक
|
|
126791035
|
|
दूसरी खुराक
|
|
116012655
|
|
प्रीकॉशन खुराक
|
|
12767898
|
|
प्रीकॉशन खुराक
|
||
|
2,43,14,729
|
|
कुल
|
|
|
|
1,85,70,71,655
लगातार गिरावट दर्ज करते हुए भारत में सक्रिय मामले आज कम होकर 11,132 रह गए। सक्रिय मामले कुल मामलों के 0.03 प्रतिशत हैं।
नतीजतन, भारत में स्वस्थ होने की दर 98.76 प्रतिशत है।पिछले 24 घंटों में 1258 रोगियों के ठीक होने के साथ ही स्वस्थ होने वाले मरीजों  की कुल संख्या बढ़कर 4,25,02,454 हो गई है।
बीते 24 घंटे में कोरोना के 1,054 नए मामले सामने आएं।
पिछले 24 घंटों में कुल 4,18,345 जांच की गई हैं। भारत ने अब तक कुल 79.38 करोड़ से अधिक  जांच की गई हैं।
साप्ताहिक और दैनिक पुष्टि वाले मामलों की दर में भी लगातार गिरावट दर्ज की गई है। देश में साप्ताहिक पुष्टि वाले मामलों की दर 0.23 प्रतिशत है और दैनिक रूप से पुष्टि वाले मामलों की दर भी 0.25 प्रतिशत है।
सांख्यिकी एवं कार्यक्रम कार्यान्वयन मंत्रालय
जुलाई 2019 में औद्योगिक विकास दर 4.3 प्रतिशत रही
विनिर्माण क्षेत्र के 23 उद्योग समूहों में से 13 समूहों ने जुलाई, 2019 के दौरान धनात्मक वृद्धि दर दर्ज की
अप्रैल-जुलाई, 2019 में औद्योगिक विकास दर 3.3 फीसदी आंकी गई
जुलाई, 2019 में खनन, विनिर्माण एवं बिजली क्षेत्रों की उत्पादन वृद्धि दर क्रमश: 4.9 फीसदी, 4.2 फीसदी तथा 4.8 फीसदी रही
जुलाई, 2019 में औद्योगिक उत्पादन सूचकांक  131.1 अंक रहा जो जुलाई, 2018 के मुकाबले 4.3 फीसदी ज्यादा है। इसका मतलब यही है कि जुलाई, 2019 में औद्योगिक विकास दर 4.3 फीसदी रही। उधर, अप्रैल-जुलाई, 2019 में औद्योगिक विकास दर पिछले वित्त वर्ष की समान अवधि की तुलना में 3.3 फीसदी आंकी गई है।
जुलाई, 2019 में खनन, विनिर्माण  एवं बिजली क्षेत्रों की उत्पादन वृद्धि दर जुलाई, 2018 के मुकाबले क्रमश: 4.9 फीसदी, 4.2 फीसदी तथा 4.8 फीसदी रही। उधर, अप्रैल-जुलाई, 2019 में इन तीनों क्षेत्रों यानी सेक्टरों की उत्पादन वृद्धि दर पिछले वित्त वर्ष की समान अवधि की तुलना में क्रमश: 3.4, 2.8 तथा 6.6 फीसदी आंकी गई है।
उद्योगों की दृष्टि से विनिर्माण क्षेत्र के 23 उद्योग समूहों  में से 13 समूहों ने जुलाई, 2018 की तुलना में जुलाई, 2019 के दौरान धनात्मक वृद्धि दर दर्ज की है। इस दौरान 'खाद्य उत्पादों के विनिर्माण' ने 23.4 प्रतिशत की सर्वाधिक धनात्मक वृद्धि दर दर्ज की है। इसके बाद ‘बुनियादी धातुओं के विनिर्माण’ का नम्बर आता है जिसने 17.3 प्रतिशत की धनात्मक वृद्धि दर दर्ज की है। इसी तरह ‘पहनने वाले परिधानों के विनिर्माण’ ने 15.0 प्रतिशत की धनात्मक वृद्धि दर दर्ज की है। वहीं, दूसरी ओर उद्योग समूह ‘कागज एवं कागज उत्पादों के विनिर्माण’ ने  15.4 प्रतिशत की सर्वाधिक ऋणात्मक वृद्धि दर दर्ज की है। इसके बाद 'मोटर वाहनों, ट्रेलरों एवं सेमी-ट्रेलरों के विनिर्माण' का नंबर आता है जिसने  13.3 प्रतिशत की ऋणात्मक वृद्धि दर दर्ज की है। इसी तरह रिकॉर्डेड मीडिया की प्रिंटिंग एवं रिप्रोडक्शन ने  10.9 प्रतिशत की ऋणात्मक वृद्धि दर दर्ज की है।
उपयोग आधारित वर्गीकरण के अनुसार जुलाई, 2019 में प्राथमिक वस्तुओं , पूंजीगत सामान, मध्यवर्ती वस्तुओं एवं बुनियादी ढांचागत/निर्माण वस्तुओं की उत्पादन वृद्धि दर जुलाई 2018 की तुलना में क्रमश: 3.5 फीसदी,  7.1 फीसदी, 13.9 फीसदी और 2.1 फीसदी रही। जहां तक टिकाऊ उपभोक्ता सामान का सवाल है, इनकी उत्पादन वृद्धि दर जुलाई, 2019 में  2.7 फीसदी रही है। इसी तरह गैर-टिकाऊ उपभोक्ता सामान की उत्पादन वृद्धि दर जुलाई, 2019 में 8.3 फीसदी रही।
इस प्रेस विज्ञप्ति से जुड़ी सूचना मंत्रालय की वेबसाइट http://www.mospi.nic.in पर भी उपलब्ध है।
विस्तृत विवरण जानने के लिए अंग्रेजी का अनुलग्नक यहां क्लिक करें
पर्यटन मंत्रालय
पर्यटन मंत्रालय ने पर्यटन और आतिथ्य क्षेत्र के उद्योग संघों के साथ एक वर्चुअल सम्मेलन आयोजित किया
पर्यटन मंत्रालय ने पर्यटन और आतिथ्य क्षेत्र के उद्योग संघों के साथ शुक्रवार कोएक वर्चुअल सम्मेलन आयोजित किया। सम्मेलनकी अगुवाई मंत्रालय के वरिष्ठ अधिकारियों के साथ पर्यटन सचिवश्री योगेन्द्र त्रिपाठी ने की। रिमोट कॉन्फ्रेंसिंग के माध्यम से संघों का प्रतिनिधित्व करने वालों में एफएआईटीएच था, जो 9 निकायों, सीआईआई, फिक्की, पीएचडीसीसीआई और आईएमएआई की जननी है।
उद्योग ने पर्यटन और आतिथ्य के क्षेत्र में कोविड-19 द्वारा उत्पन्न संकट पर काबू पाने के लिए अनेक विचार और सुझाव दिए। मंत्रालय ने अपनी ओर से चिंताओं को साझा किया और संघों को यह आश्वासन भी दिया कि सरकार इस गंभीर समय में उनके साथ है और मंत्रालय आगे दिए गए सुझावों की दिशा में काम करेगा। घरेलू पर्यटन को बढ़ावा देने पर आमतौर पर बेहद जोर दिया गया।
मंत्रालय लॉकडाउन की अवधि में घर में सुरक्षित रहने और दुनिया खुलने के बाद यात्रा की योजना बनाने के बारे में जागरूकता पैदा करने के लिए अपने सोशल हैंडल का उपयोग कर रहा है।
इस बीच, इंस्टीट्यूट ऑफ होटल मैनेजमेंट के पाठ्यक्रम मॉड्यूल ऑनलाइन आयोजित किए जा रहे हैं और संकाय और छात्र इस पाठ्यक्रम में समान रूप से अग्रसर रहने के लिए प्रौद्योगिकी का उपयोग कर रहे हैं।